《次韵昌甫仲春读谪仙诗 其一》
宋代·韩淲

年年最佳处，韶艳三春光。顾我憔悴人，岂不能自强。

拂拭整春服，行歌发清商。山头山花开，花底还举觞。

欢来为之醉，身世忽若忘。笑指深林中，崇兰有国香。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。